El termini per presentar la sol·licitud s'inicia el 19 de desembre de 2019 i finalitza el 20 de gener de 2020, ambdós inclosos.
Docu � mentació que cal adjuntar a la sol·licitud d'ajut per a accions d'assessorament:
o El nom del personal tècnic assessor contractat
o La relació de cultius i organismes patògens dels vegetals que seran objecte de seguiment
o El nombre de punts de seguiment del cultiu o cultius per espècies, varietats i freqüència de les observacions
o Les metodologies de seguiment per cada plaga
o El nombre d'observacions de seguiment de dades climàtiques, els paràmetres escollits i la freqüència de les observacions.
En cas que hi hagi més d'un tècnic contractat en aquest Pla d'actuacions, s'hauran d'especificar les tasques i efectius productius assignats a cada tècnic.
Documentació que cal adjuntar a la sol·licitud si es demana l'actuació de lluita contra la mosca de l'olivera:
No cal aportar els documents indicats en les lletres anteriors en el cas que la persona sol·licitant els hagi presentat anteriorment a qualsevol òrgan de la Generalitat de Catalunya, sempre que no hagin transcorregut més de cinc anys des de la presentació i no hagin experimentat cap modificació.
Per tal d'accedir a les actuacions objecte de l'ajut, la persona beneficiària no cal que sigui associada de l'agrupació de defensa vegetal de la qual sol·licita els serveis.
La subvenció per a accions d'assessorament tècnic i per al control de la mosca de l'olivera s'han de sol·licitar en el mateix formulari.
Per presentar la sol·licitud d'aportació heu de tenir els documents adjunts preparats i desats a la vostra unitat.
Un cop estiguin emplenats, accediu a aquest enllaç per descarregar el formulari de presentació i annexeu-los abans d'enviar-los.
Per tramitar l'ajut, tingueu en compte les instruccions contingudes en aquest document:
Guia per emplenar la sol·licitud d'ajut al sector agrícola en matèria de sanitat vegetal i la sol·licitud d'aportació de documentació 2019 (A0322/2019-AN3 )
El formulari que es descarregui de l'entorn només podrà ser utilitzat una vegada.
En conseqüència, si per qualsevol motiu es detecta que s'ha tramitat la sol·licitud amb algun error, per esmenar-lo s'haurà de descarregar novament i emplenar-lo amb les dades correctes.
Per tramitar la sol·licitud s'ha de signar electrònicament amb un certificat digital vàlid de persona jurídica.
• Certificat de persona jurídica: es tracta d'un certificat emès a favor d'una entitat jurídica.
La custòdia de cada certificat digital de persona jurídica és responsabilitat de la persona física que el sol·licita.
En aquest sentit, es recomana utilitzar-lo només quan s'actua directament, és a dir, sense utilitzar la figura de representant legal, i essent la persona física que el sol·licita la que disposa de plens poders legals en l'empresa.
• Certificat de representant: en aquest cas la persona s'identifica amb la qualificació de representant legal o apoderat general de l'empresa, amb les prerrogatives legals que suposa.També es podrà tramitar la sol·licitud signada electrònicament pel representant legal de l'entitat amb un certificat digital vàlid de persona física.
També es podrà tramitar la sol·licitud signada electrònicament pel representant legal de l'entitat amb un certificat digital vàlid de persona física.
Un cop finalitzat el termini per presentar la sol·licitud, La persona titular de la Direcció General d'Agricultura i Ramaderia té un termini de 6 mesos per resoldre.
Transcorregut aquest termini sense que hi hagi una resposta expressa s'entén que la sol·licitud ha estat desestimada per silenci administratiu.
La persona titular de la Direcció General d'Agricultura i Ramaderia resoldrà si es concedeixen o no els ajuts.
La notificació s'efectuarà mitjançant publicació al Tauler electrònic de l'Administració de la Generalitat de Catalunya ( http://tauler.seu.cat ).
Indicarà els recursos que siguin procedents, l'òrgan davant el qual s'han d'interposar i el termini per interposar-los.
L'avís no té efectes de notificació i serveix als únics efectes d'informar el potencial beneficiari de quan s'efectuarà aquesta notificació que tindrà lloc amb els mitjans esmentats.
La resolució expressa de concessió o denegació de les subvencions no posa fi a la via administrativa.
Les persones interessades poden interposar en el termini d'un mes, a comptar des de l'endemà de la notificació de la resolució, un recurs d'alçada davant de la persona titular de Departament d'Agricultura, Ramaderia, Pesca i Alimentació i d'acord amb els articles 121 i 122 Llei 39/2015, d'1 d'octubre, del procediment administratiu comú de les administracions públiques (LPACAP), sens perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos comptats a partir de la data en què s'exhaureixi el termini per resoldre i notificar tal com s'estableix a l'apartat anterior.